**OSNOVNA ŠKOLA ŠESTINE OIB: 97039950668 RAČUN: 2360000-1101392023**

MZOŠ šifra - **21-114-004**

|  |  |
| --- | --- |
| **OSNOVNA ŠKOLA ŠESTINE**  **ZAGREB, Podrebernica 13**  **KLASA: 602-02/12-06/\_\_**  **URBROJ.: 251-122-12-01**  **Zagreb, 4. rujna 2012.** | eco-schools_rgb2 |

**ELEMENTI I MJERILA ZA VRJEDNOVANJE VLADANJA UČENIKA**

Na temelju Pravilnika o načinima, postupcima i elementima vrednovanja učenika u osnovnoj i srednjoj školi (NN br. 2010.) Učiteljsko vijeće Osnovne škole Šestine, Zagreb (u daljnjem tekstu Škola), na prijedlog Školskog tima za kvalitetu, donijelo je 12. rujna 2012. Odluku o elementima i mjerilima za

vrjednovanje vladanja učenika.

Napomena: Izrazi koji se u ovom dokumentu koriste za osobe u muškome rodu, neutralni su i odnose se na osobe muškoga i ženskoga spola.

**1. UVOD**

* Vrjednovanje učenikovih postignuća je proces koji se sastoji od praćenja, provjeravanja i ocjenjivanja.
* Praćenje obuhvaća sustavno uočavanje, bilježenje zapažanja o učenikovu radu i napredovanju u ostvarivanju očekivanih odgojno-obrazovnih postignuća definiranih nacionalnim kurikulumom, nastavnim planom i programom te školskim kurikulumom.
* Provjeravanje je mjerenje postignute razine znanja, vještina, sposobnosti i stavova u određenome nastavnom predmetu, školskom i izvanškolskom radu učenika.
* Ocjenjivanje je pridavanje brojčane i/ili opisne vrijednosti rezultatima praćenja i provjeravanja učenikovog rada i napredovanja.
* Svako praćenje i provjeravanje ne mora nužno završiti ocjenjivanjem.

(Elementi za ocjenu iz vladanja)

* - Učenikovo vladanje ocjenjuje se praćenjem njegova odnosa prema radu, prema

drugim učenicima, učiteljima/nastavnicima i ostalim radnicima u školi te prema

školskoj imovini i širem društvenom i prirodnom okružju na temelju:

* - poštivanja školskih pravila i pravila ponašanja učenika,
* - poštivanja tuđih prava,
* - izvršavanja dogovorenih zadataka,
* - poštivanja pravila timskog rada,
* - prihvaćanja odgovornosti za svoje postupke.
* - Razrednik je obvezan usmeno upoznati učenika s ocjenom vladanja najkasnije

zadnjeg dana polugodišta, odnosno nastavne godine.

* - Učenik ne može imati loše vladanje ukoliko mu prethodno nije izrečena pedagoška

mjera odgojno-obrazovnog tretmana produženog stručnog postupka.

* - Učenik ili roditelj koji ima primjedbu na ocjenu iz vladanja, može podnijeti pisani

zahtjev za njenim preispitivanjem razrednom i/ili učiteljskom/nastavničkom vijeću u

roku od dva dana od dana njenoga priopćenja.

* Odluka učiteljskog/nastavnog vijeća je konačna.

Vladanje učenika je ponašanje učenika na nastavnim i svim drugim oblicima odgojno-obrazovnog područja praćenja:

1. ODNOS PREMA RADU
2. ODNOS PREMA UČENICIMA
3. ODNOS PREMA UČITELJIMA I OSTALIM DJELATNICIMA
4. ODNOS PREMA ŠKOLSKOJ IMOVINI TE DRUŠTVENOM I PRIRODNOM OKRUŽJU
5. IZREČENE PEDAGOŠKE MJERE
6. NEOPRAVDANI IZOSTANCI S NASTAVE

Razrednik procjenjuje ponašanje učenika po sastavnicama svakog pojedinog područja i na kraju daje svoj konačan prijedlog ocjene iz vladanja i iznosi ga razrednom vijeću.

Bilješke o ponašanju učenika u dnevnicima rada razrednih odjela pišu se u rubrici za napomene. Treba ih voditi stručno, te jasno i razumljivo za roditelje i učenike. Bilješke sadrže podatke o učeniku (inicijale učenika) mjesto i vrijeme ponašanja/događaja, opis ponašanja i poduzetih mjera, te potpis osobe (razrednik, predmetni/dežurni učitelj, stručni suradnik) koja je uočila i upisala određeno ponašanje. Ne smiju vrijeđati niti etiketirati učenika. O njima roditelje informira razrednik.

* Načini, postupci i elementi vrjednovanja vladanja učenika proizlaze iz Nastavnoga plana i programa Škole, Školskog kurikula, navedenoga Pravilnika i pravila ponašanja učenika koje Škola određuje Kućnim redom Škole. Elemente vladanja učenika, te načine i postupke vrjednovanja predlažu svi učitelji škole (tj. stručni aktivi), Školski tim za kvalitetu ih objedinjuje i usklađuje na razini Škole, a Učiteljsko vijeće razmatra, definira/redefinira i usvaja.
* Aktivnosti u procesu vrjednovanja razvoja ponašanja učenika provode učitelji, razrednici i stručni suradnici transparentno, javno i kontinuirano, poštujući učenikovu osobnost i dajući svakomu učeniku jednaku priliku.

|  |  |  |
| --- | --- | --- |
| ODNOS PREMA UČENJU I RADU | | |
| UZORNO | DOBRO | LOŠE |
| Učenik REDOVITO…  1.…pohađa i ne kasni na nastavu, te na ostale  oblike odgojno‐obrazovnog rada u Školi  2.…ima primjeren i odgovoran odnos prema učenju  i radu (uči redovito, izvršava dogovorene zadatke,  piše domaće zadaće, nosi potreban pribor i  opremu)  3.…poštuje dogovorena pravila ponašanja za  vrijeme nastave i drugih oblika odgojno‐  obrazovnog rada u Školi (aktivno sudjeluje u radu,  pozorno prati nastavu, pristojan je u komunikaciji s  učiteljima i drugim učenicima, svojim ponašanjem  pridonosi radnoj atmosferi i kvaliteti učenja u  razredu)  4....surađuje, sudjeluje u timskom radu,  zajedničkim aktivnostima i pomaže drugim  učenicima u učenju, te ih potiče na uključivanje  5….prihvaća odgovornost za rezultate svog učenja i  rada, te je spreman ispraviti pogrješke | Učenik POVREMENO…  1….neopravdano izostaje i/ili kasni na nastavu, te  na druge oblike odgojno‐obrazovnog rada u Školi,  tj. izostao je neopravdano od 10 do 20 sati  2….ima neprimjeren i neodgovoran odnos prema  učenju i radu (ne uči redovito, ne izvršava  dogovorene zadatke i ne piše domaće zadaće, ne  nosi potreban pribor i opremu), ali reagira na  poticaj učitelja/stručnog suradnika i nastoji  promijeniti taj odnos  3….ne poštuje dogovorena pravila ponašanja za  vrijeme nastave i drugih oblika odgojno‐  obrazovnog rada u Školi (ometa nastavni proces  svojim ponašanjem, neprimjereno komunicira s  učiteljima i drugim učenicima, narušava radnu  atmosferu i negativno utječe na kvalitetu učenja u  razredu)  4….odbija suradnju, timski rad, zajedničke aktivosti  i pomoć drugim učenicima, ali prema potrebi  prihvaća poticaj za uključivanje  5….treba poticaj za prihvaćanje odgovornosti za  rezultate svog učenja i rada, te ispravljanje  pogrješaka | Učenik UČESTALO….  1….ne pohađa i/ili kasni na nastavu, te na ostale  oblike odgojno‐obrazovnog rada u Školi, tj. izostao je  neopravdano više od 21 sata  2….ima neprimjeren i neodgovoran odnos prema  učenju i radu (ne uči redovito, ne izvršava  dogovorene zadatke, ne piše domaće zadaće, ne nosi  potreban pribor i opremu); te ni na poticaj  učitelja/stručnog suradnika ne nastoji promijeniti taj  odnos  3….ne poštuje dogovorena pravila ponašanja za  vrijeme nastave i drugih oblika odgojno‐obrazovnog  rada u Školi (ometa nastavni proces svojim  ponašanjem, neprimjereno komunicira s učiteljima i  drugim učenicima, narušava radnu atmosferu i  negativno utječe na kvalitetu učenja u razredu)  4….odbija suradnju, timski rad, zajedničke aktivnosti i  pomoć drugim učenicima, te ne prihvaća poticaj za  uključivanje  5….ne prihvaća odgovornost za rezultate svog učenja  i rada, te ne želi ispraviti svoje pogrješke |

|  |  |  |
| --- | --- | --- |
| ODNOS PREMA DRUGIM UČENICIMA | | |
| UZORNO | DOBRO | LOŠE |
| Učenik REDOVITO….  1….prijateljski se odnosi prema drugim učenicima i  spreman je pomoći  2….svojim ponašanjem i načinom komuniciranja s  drugim učenicima predstavlja uzor  3….poštuje prava i različitosti drugih učenika i ima  visoko razvijenu toleranciju  4….ne izaziva sukobe i nije nasilan prema drugim  učenicima, te nastoji spriječiti/riješiti sukobe i/ili  nasilje među učenicima na prihvatljiv način  5….prihvaća, aktivno sudjeluje i dobro surađuje u  zajedničkim aktivnostima s drugim učenicima  (humanitarne i druge akcije, projekti, volontiranje i  sl.)  6….prihvaća odgovornost za svoje pogrješke u  ponašanju prema drugim učenicima i spreman ih je  ispraviti  7….ne ponavlja pogrješke na koje je upozoren | Učenik POVREMENO…  1….treba poticaj za prijateljsko ponašanje i  pomaganje drugim učenicima  2….ne pokazuje primjereno ponašanje i primjereni  način komuniciranja s drugim učenicima  3….ne poštuje prava i različitosti drugih učenika, te  iskazuje netoleranciju prema drugima  4….izaziva sukobe i/ili je nasilan prema drugim  učenicima, te sukobe i/ili nasilje među učenicima ne  sprječava/rješava na prihvatljiv način  5….ne prihvaća i ne sudjeluje aktivno u zajedničkim  aktivnostima s drugim učenicima (humanitarne i  druge akcije, projekti, volontiranje i sl.), ali prema  potrebi prihvaća poticaj za uključivanje  6….ne prihvaća odgovornost za svoje pogrješke u  ponašanju prema drugim učenicima i treba poticaj  za njihovo ispravljanje  7….ponavlja pogrješke na koje je već upozoren, ali ih  nakon upozorenja ispravlja i ne ponavlja | Učenik UČESTALO…  1….ne pokazuje prijateljski odnos prema drugim  učenicima, nije im spreman pomoći, te ne reagira i  ne mijenja takav odnos ni na poticaj  2….pokazuje neprimjereno ponašanje i način  komunikacije s drugim učenicima, te se oni zbog  toga osjećaju loše (nameće drugima svoju volju,  viče, koristi vulgarne izraze, vrijeđa, ruga se, prijeti,  gura, udara, …)  3….ugrožava prava i ne poštuje različitosti drugih  učenika, te iskazuje netoleranciju prema drugima  4….izaziva sukobe i/ili je nasilan prema drugim  učenicima, te sukobe i/ili nasilje ne  sprječava/rješava na prihvatljiv način  5….ne prihvaća i ne sudjeluje aktivno u zajedničkim  aktivnostima s drugim učenicima (humanitarne  akcije, projekti, volontiranje i sl.), te se ne uključuje  ni na poticaj  6….ne prihvaća odgovornost za svoje pogrješke u  ponašanju prema drugim učenicima i nije ih  spreman ispraviti, sklon je optuživati druge i  prebacivati odgovornost na njih  7….ponavlja pogrješke unatoč upozorenjima o  neprimjerenosti ponašanja i poticajima da ih ispravi  **8. Učenik svojim ponašanjem ugrožava svoju i**  **sigurnost drugih učenika.** |

|  |  |  |
| --- | --- | --- |
| ODNOS PREMA UČITELJIMA I OSTALIM DJELATNICIMA ŠKOLE | | |
| UZORNO | DOBRO | LOŠE |
| Učenik REDOVITO…  1….kulturno se ponaša i na primjeren način  komunicira s učiteljima i drugim djelatnicima, te  gostima Škole  2….pozitivno reagira i poštuje upute i zahtjeve koje  mu učitelji i/ili drugi djelatnici Škole postavljaju, a  koje su u skladu s pravnim propisima i Kućnim  redom Škole  3….uvažava autoritet učitelja i drugih djelatnika  Škole  4….ne ponaša se nasilno prema učiteljima i drugim  djelatnicima Škole (ne viče, ne vrijeđa, ne prijeti, ne  snima neovlašteno, ne koristi Internet za vrijeđanje  i narušavanje ugleda Škole i djelatnika Škole…) | Učenik POVREMENO…  1….ne ponaša se kulturno i ne komunicira na  primjeren način s učiteljima i drugim djelatnicima, te  gostima Škole  2….ne reagira i ne poštuje upute i zahtjeve koje mu  učitelji i/ili drugi djelatnici Škole postavljaju, a koje  su u skladu s pravnim propisima i Kućnim redom  Škole  3….ne uvažava autoritet učitelja i drugih djelatnika  Škole  4….ponaša se nasilno prema učiteljima i drugim  djelatnicima Škole (viče, vrijeđa, prijeti, neovlašteno  snima, koristi Internet za vrijeđanje i narušavanje  ugleda Škole i djelatnika Škole…), ali kada pogriješi,  prihvaća upozorenje i odgovornost te se trudi  ispraviti i ne ponoviti neprimjereno ponašanje | Učenik UČESTALO…  1….ne ponaša se kulturno i ne komunicira na  primjeren način s učiteljima i drugim djelatnicima, te  gostima Škole  2….ne reagira i ne poštuje upute i zahtjeve koje mu  učitelji i/ili drugi djelatnici Škole postavljaju a koje su  u skladu s pravnim propisima i Kućnim redom Škole  3….ne uvažava autoritet učitelja i drugih djelatnika  Škole  4….ponaša se nasilno prema učiteljima i drugim  djelatnicima Škole (viče, vrijeđa, prijeti, neovlašteno  snima, koristi Internet za vrijeđanje i narušavanje  ugleda Škole i djelatnika Škole…), ali ne prihvaća  odgovornost i unatoč  upozorenjima ponavlja  neprimjereno ponašanje |

|  |  |  |
| --- | --- | --- |
| ODNOS PREMA VLASTITOJ I TUĐOJ IMOVINI, DRUŠTVENOME I PRIRODNOM OKRUŽJU, POŠTIVANJE OSTALIH PRAVILA KUĆNOGA REDA ŠKOLE | | |
| UZORNO | DOBRO | LOŠE |
| Učenik REDOVITO…  1….vodi brigu,  čuva i ne uništava vlastitu i tuđu  imovinu (drugih učenika, školsku, javnu)  2….doprinosi ugledu Škole i kulturno se ponaša u  raznim prigodama (školske priredbe, ekskurzije i  izleti, posjeti izvan Škole, projekti i dr.)  3….poštuje zabranu unošenja i/ili korištenja  zabranjenih sredstava prema Kućnome redu  Škole u unutrašnji i vanjski prostor Škole  4….pokazuje visoku razvijenu društvenu i  ekološku svijest i ponaša se u skladu s njome te  vodi brigu o društvenom i prirodnom okružju  5….svojim ponašanjem prema društvenom i  prirodnom okružju daje primjer drugim  učenicima, upozorava ih na neprimjerena  ponašanja i nastoji pozitivno djelovati | Učenik POVREMENO…  1….ne vodi brigu, ne  čuva i/ili uništava vlastitu i  tuđu imovinu (drugih učenika, školsku, javnu)  2…narušava ugled Škole i ne ponaša se kulturno u  raznim prigodama ( školske priredbe, ekskurzije i  izleti, posjeti izvan Škole, projekti i dr.)  3….ne poštuje zabranu unošenja i/ili korištenja  zabranjenih sredstava prema Kućnome redu Škole  u unutrašnji i vanjski prostor Škole  4….pokazuje nerazvijenu društvenu i ekološku  svijest, ne vodi brigu o društvenome i prirodnom  okružju, ali na poticaj prihvaća odgovornost i  mijenja ponašanje  5….u situacijama neprimjerenog odnosa drugih  učenika prema društvenome i prirodnom okružju  je promatrač, ne reagira i ne potiče pozitivna  ponašanja | Učenik UČESTALO…  1….ne vodi brigu, ne  čuva i/ili uništava vlastitu i tuđu  imovinu (drugih učenika, školsku, javnu)  2….narušava ugled Škole i ne ponaša se kultruno u raznim  prigodama (školske priredbe, ekskurzije i izleti, posjeti  izvan Škole, projekti i dr.)  3….krši zabranu unošenja i/ili korištenja zabranjenih  sredstava prema Kućnome redu Škole u unutrašnji i  vanjski prostor Škole  4….pokazuje nerazvijenu društvenu i ekološku isvijest, ne  vodi brigu o društvenome i prirodnom okružju, te ne  prihvaća odgovornost i ne mijenja ponašanje ni nakon  upozorenja  5….svojim ponašanjem prema društvenome i prirodnom  okružju daje loš primjer drugim učenicima |

REDOVITO znači da učenik nikada nije zapisan, ili je opravdano zapisan zbog kršenja pravila u Dnevnik rada najviše 2 ‐ 3 puta u polugodištu, tj. ukupno najviše 5

puta tijekom nastavne godine.

POVREMENO znači da je učenik opravdano zapisan zbog kršenja pravila u Dnevnik rada najviše 4  ‐ 5 puta u polugodištu, tj. ukupno naviše 10 puta tijekom

nastavne godine.

UČESTALO znači da je učenik opravdano zapisan zbog kršenja pravila u Dnevnik rada više od 4  ‐ 5 puta u polugodištu, tj. više od 10 puta tijekom nastavne

godine.

UZORNO VLADANJE ima učenik za kojega uz navedene kriterije vrijedi sljedeće:

1. Učenik redovito poštuje Kućni red Škole te školska i razredna pravila u cjelosti.

2. Učenik nema izrečenu pedagošku mjeru tijekom tekuće nastavne godine.

3. Uzorno vladanje može imati učenik kojemu je izrečena pedagoška mjera Opomene i/ili Ukora, ali uz uvjet da je preuzeo odgovornost i

popravio ponašanje zbog kojeg mu je izrečena mjera.

4. Učenik kojemu je izrečena Opomena i/ili Ukor, a koji nije preuzeo odgovornost za svoje ponašanje i ponavlja ponašanje zbog kojeg je

dobio navedene pedagoške mjere, ne može imati uzorno vladanje.

DOBRO VLADANJE ima učenik za kojeg uz navedene kriterije vrijedi i sljedeće:

1. Učenik povremeno ne poštuje i krši Kućni red Škole te školska i razredna pravila.

2. Učeniku je tijekom nastavne godine izrečena pedagoška mjera Opomene i/ili Ukora, nakon čega učenik nije prihvatio odgovornost i

nije popravio ponašanje zbog kojega mu je izrečena mjera.

3. Dobro vladanje može imati učenik kojemu je izrečena mjera Strogog ukora, ali uz uvjet da je učenik prihvatio odgovornost i popravio

svoje ponašanje.

4. Učenik kojemu je izrečena mjera Strogog ukora, a koji nije preuzeo odgovornost za svoje ponašanje i ponavlja ponašanje zbog kojega

je dobio navedenu pedagošku mjeru, ne može imati dobro vladanje.

LOŠE VLADANJE ima učenik za kojeg uz navedene kriterije vrijedi sljedeće:

1. Učenik učestalo ne poštuje i krši Kućni red Škole te školska i razredna pravila.

2. Loše vladanje ima učenik kojemu je izrečena mjera Strogog ukora, nakon  čega učenik nije prihvatio odgovornost i nije popravio

ponašanje zbog kojega mu je izrečena mjera.

ELEMENTE I MJERILA ZA VRJEDNOVANJE VLADANJA UČENIKA izradili su članovi tima za kvalitetu, a dokumenat je usvojen na sjednici učiteljskog vijeća xx. rujna 2012.

Ravnatelj:

Ljubomir Špiljar